กฎกระทรวง
กฎกระทรวง
ฉบับที่
๕ (พ.ศ. ๒๕๒๒)
ออกตามความในพระราชบัญญัติระเบียบข้าราชการตำรวจ
พ.ศ. ๒๕๒๑
ว่าด้วยการบรรจุและแต่งตั้งข้าราชการตำรวจผู้ออกจากราชการไปแล้ว
และสมัครเข้ารับราชการ
-------------

 อาศัยอำนาจตามความในมาตรา
๔ และมาตรา ๓๒ แห่งพระราชบัญญัติระเบียบ
ข้าราชการตำรวจ พ.ศ. ๒๕๒๑
รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้
 ข้อ
๑
ข้าราชการตำรวจผู้ใดออกจากราชการไปแล้ว ประสงค์จะเข้ารับราชการ
ตามมาตรา ๓๒ ให้ยื่นคำขอตามแบบท้ายกฎกระทรวงนี้
 ข้อ
๒ ให้ผู้มีอำนาจตามมาตรา ๒๒
ตรวจสอบเอกสารตามข้อ ๑ ประวัติการรับ
ราชการ และการทำงานทุกแห่งของผู้สมัคร
โดยสอบถามไปยังส่วนราชการหรือหน่วยงาน
ที่เกี่ยวข้องให้ได้รายละเอียดข้อเท็จจริงมากที่สุดสำหรับประกอบการพิจารณา
  ข้อ
๓
การพิจารณาเพื่อบรรจุและแต่งตั้งผู้ที่ออกจากราชการไปแล้วและสมัคร
เข้ารับราชการ ให้พิจารณาตามหลักเกณฑ์ดังนี้
 (๑)
ผู้สมัครเข้ารับราชการต้องมีคุณสมบัติทั่วไปตามมาตรา ๔๑ หรือได้รับการ
ยกเว้นจาก ก.ตร. ในกรณีที่ขาดคุณสมบัติตามมาตรา ๔๒
 (๒)
ผู้สมัครเข้ารับราชการต้องมีคุณสมบัติเฉพาะสำหรับตำแหน่งตามที่ ก.ตร. 
กำหนดไว้ตามมาตรา ๒๐ หรือได้รับอนุมัติจาก ก.ตร. ตามมาตรา
๒๕
 ข้อ
๔
ในกรณีที่กรมตำรวจเห็นสมควรจะรับผู้สมัครเข้ารับราชการ ให้ผู้มีอำนาจ
ตามมาตรา ๒๒
สั่งบรรจุและแต่งตั้งให้ดำรงตำแหน่งที่ไม่สูงกว่าเดิม และให้ได้รับอัตราเงินเดือน
ในชั้นยศและขั้นที่ไม่สูงกว่าที่เคยได้รับอยู่เดิมก่อนออกจากราชการ เว้นแต่มีเหตุผลและความ
จำเป็นสมควรจะบรรจุและแต่งตั้งให้ดำรงตำแหน่งสูงกว่าเดิม หรือให้ได้รับอัตราเงินเดือน
ในชั้นยศและขั้นที่สูงกว่าที่เคยได้รับอยู่เดิม ให้เสนอ ก.ตร.
พิจารณาอนุมัติเป็นราย ๆ ไป
 ข้อ
๕
การบรรจุผู้ขอกลับเข้ารับราชการซึ่งออกจากราชการไปก่อนวันที่พระราช
บัญญัติระเบียบข้าราชการตำรวจ พ.ศ. ๒๕๒๑ ใช้บังคับ
หากปรากฏว่าก่อนกลับเข้ารับราชการ
ได้มีกฎหมายหรือมติคณะรัฐมนตรีแก้ไข เปลี่ยนแปลง
หรือปรับอัตราเงินเดือน เงินเพิ่มพิเศษ
รายเดือนเงินเพิ่มอื่น หรือเงินช่วยเหลือของข้าราชการตำรวจ
ให้ได้รับเป็นประการใด 
ให้ปรับอัตราเงินเดือน เงินเพิ่มพิเศษรายเดือน
เงินเพิ่มอื่น หรือเงินช่วยเหลือที่ผู้นั้นได้รับอยู่ก่อน
ออกจากราชการให้เข้าชั้นยศ อันดับ ขั้นและอัตราเงินเดือน
เงินเพิ่มพิเศษรายเดือน เงินเพิ่มอื่น
หรือเงินช่วยเหลือตามกฎหมายหรือมติคณะรัฐมนตรีดังกล่าวเสียก่อน
แล้วจึงปรับอัตราเงินเดือน 
เงินเพิ่มพิเศษรายเดือน เงินเพิ่มอื่น
หรือเงินช่วยเหลือของผู้นั้นให้เข้าชั้นยศ อันดับ ขั้น และอัตรา
เงินเดือนปกติ เงินเพิ่มพิเศษรายเดือน เงินเพิ่มอื่น
หรือเงินช่วยเหลือตามพระราชบัญญัติระเบียบ
ข้าราชการตำรวจ พ.ศ. ๒๕๒๑
 ในกรณีที่มีการปรับอัตราเงินเดือนตามวรรคหนึ่งแล้ว
ยังปรากฏว่าผู้นั้นได้รับ
เงินเดือนไม่ถึงขั้นต่ำของชั้นยศ
ตามบัญชีอัตราเงินเดือนข้าราชการตำรวจท้ายพระราชบัญญัติ
ระเบียบข้าราชการตำรวจ พ.ศ. ๒๕๒๑
ให้ผู้นั้นได้รับการบรรจุในอัตราเงินเดือนตามขั้นที่ปรับ 
โดยได้รับยศเดิม

   ให้ไว้ ณ
วันที่ ๒๖ กุมภาพันธ์ พ.ศ. ๒๕๒๒
  พลเอก
เล็ก แนวมาลี
 
รัฐมนตรีว่าการกระทรวงมหาดไทย

+-------------------------------------------------------------------------------------------------------+
หมายเหตุ :-
เหตุผลในการประกาศใช้กฎกระทรวงฉบับนี้ คือ เนื่องจากมาตรา ๓๒ แห่งพระราช
บัญญัติระเบียบข้าราชการตำรวจ พ.ศ. ๒๕๒๑ ได้บัญญัติว่า
ข้าราชการตำรวจผู้ใดออกจาก
ราชการไปแล้ว
ถ้าสมัครเข้ารับราชการและกรมตำรวจต้องการจะรับผู้นั้นเข้ารับราชการ
ให้ผู้มี
อำนาจสั่งบรรจุและแต่งตั้งผู้นั้นให้ดำรงตำแหน่ง
ชั้นยศและรับเงินเดือนตามหลักเกณฑ์และวิธีการ
ที่กำหนดในกฎกระทรวง จึงจำเป็นต้องออกกฎกระทรวงนี้

[รก.๒๕๒๒/๒๘/๑๐๔พ /๑ มีนาคม ๒๕๒๒]